
ΑΠΟΦΑΣΕΙΣ 

Αριθμ. ΔΠΔΑ/38645/1 888/Φ.ΟΑΚ 

Καθορισμός ανώτατου ορίου των επιτρεπόμενων 
κατ'έτος ημερών μετακίνησης εκτός έδρας, εντός 
και εκτός της Επικράτειας, των Οργάνων Διοίκη¬ 
σης και των υπαλλήλων της εταιρείας «ΟΡΓΑΝΙ¬ 
ΣΜΟΣ ΑΝΑΠΤΥΞΗΣ ΚΡΗΤΗΣ ΑΝΩΝΥΜΗ ΕΤΑΙ¬ 
ΡΕΙΑ (Ο.Α.Κ. Α.Ε.)» για το έτος 2018. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ- 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις: 

α)Του άρθρου 90του Κώδικα Νομοθεσίαςγιατην Κυ¬ 
βέρνηση και τα κυβερνητικά όργανα που κυρώθηκε με 
το άρθρο πρώτο του π.δ. 63/2005 (Α' 98). 

β) Του άρθρου 3 του Κεφαλαίου Β'του ν. 4138/2013 
(Α' 72) με το οποίο συγχωνεύονται τα Ν.Π.Ι.Δ. Ο.ΑΝ.Α.Κ. 
Α.Ε. και Ο.Α.ΔΥ.Κ. Α.Ε. σε νέα εταιρεία, με την επωνυμία 
ΟΡΓΑΝΙΣΜΟΣ ΑΝΑΠΤΥΞΗΣ ΚΡΗΤΗΣ Α.Ε. (Ο.Α.Κ. Α.Ε.), 
γ)Των άρθρων 2 και 3 του κεφ.Α'της υποπαρ. Δ.9 της 
παρ. Δ του άρθρου 2 του Μέρους Β'του ν. 4336/2015 
(Α' 94) «Συνταξιοδοτικές διατάξεις - Κύρωση του Σχεδίου 
Σύμβασης Οικονομικής Ενίσχυσης από τον Ευρωπαϊκό 
Μηχανισμό Σταθερότητας και ρυθμίσεις για την υλοποί¬ 
ηση της Συμφωνίας Χρηματοδότησης». 

δ) Του π.δ. 80/2016 (Α' 145) «Ανάληψη υποχρεώσεων 
από τους Διατάκτες». 

ε)Του άρθρου 4 του π.δ. 123/2016 (Α' 208) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

στ) Του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών...». 

ζ)Του άρθρου 163 του ν. 4472/2017 (Α' 74) «Έγκριση 
Μεσοπρόθεσμου Πλαισίου Δημοσιονομικής Στρατηγι¬ 
κής 2018-2021» και 


η)Τουπ.δ. 123/2017 (Α' 151) «Οργανισμός του Υπουρ¬ 
γείου Υποδομών και Μεταφορών». 

2. Τις υπ'αριθμ. πρωτ. αποφάσεις: 

α) Δ16γ/364/15/256/Γ/18-6-2013 (Β' 1473) κοινή 
υπουργική απόφαση των Υπουργών Οικονομικών, Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων και του Αναπληρωτή Υπουργού Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων «Πράξη Συγχώνευσης του νομικού προσώπου 
ιδιωτικού δικαίουΌΡΓΑΝΙΣΜΟΣ ΑΝΑΠΤΥΞΕΩΣ ΑΝΑΤΟ¬ 
ΛΙΚΗΣ ΚΡΗΤΗΣ" και του νομικού προσώπου ιδιωτικού δι- 
καίου'ΌΡΓΑΝΙΣΜΟΣ ΑΝΑΠΤΥΞΕΩΣ ΔΥΤΙΚΗΣ ΚΡΗΤΗΣ"με 
σύσταση νέας εταιρείας - Σύσταση ανώνυμης εταιρείας 
υπό την επωνυμία "ΟΡΓΑΝΙΣΜΟΣ ΑΝΑΠΤΥΞΗΣ ΚΡΗΤΗΣ 
ΑΝΩΝΥΜΗ ΕΤΑΙΡΕΙΑ (Ο.Α.Κ. Α.Ε.)"». 

β) ΔΠΔΑ/οικ.9493/474/Φ.ΠΡ.ΟΑΚ/6-2-2018 κοινή 
υπουργική απόφαση (Β'325)του Αναπληρωτή Υπουργού 
Οικονομικών και του Υπουργού Υποδομών και Μετα¬ 
φορών «Έγκριση του προϋπολογισμού έτους 2018, του 
εποπτευόμενου φορέα του Υπουργείου Υποδομών και 
Μεταφορών "ΟΡΓΑΝΙΣΜΟΣ ΑΝΑΠΤΥΞΗΣ ΚΡΗΤΗΣ Α. Ε. 
(Ο.Α.Κ. Α.Ε.)"». 

γ) Υ29/8-10-2015 (Β'2168) του Πρωθυπουργού «Ανά¬ 
θεση αρμοδιοτήτων στον Αναπληρωτή Υπουργό Οικο¬ 
νομικών Γεώργιο Χουλιαράκη» και 

δ) 2/2179/ΔΠΓΚ/9-1-2018 (Β' 23) του αναπληρωτή 
Υπουργού Οικονομικών με θέμα «Στοχοθεσία - Πρό¬ 
γραμμα εκτέλεσης προϋπολογισμού - Παρακολούθηση 
εκτέλεσης». 

3. Τις εγκυκλίους του Υπουργείου Οικονομικών: 

α) 2/18993/ΔΠΔΣ Μ/28-2-2014 (ΑΔΑ:ΒΙΚΥΗ-Β03) «Οδη¬ 
γίες για την τήρηση του Μητρώου Δεσμεύσεων» και 

β) 2/2176/ΔΠΓΚ/9-1 -2018 (ΑΔΑ: 6ΞΗΘΗ-827) «Εκτέλε¬ 
ση Προϋπολογισμού οικονομικού έτους 2018». 

4. Τα αριθμ. 1733/26-2-2018 και 2272/7-3-2018 έγγρα¬ 
φα της εταιρείας'ΌΑΚ Α.Ε." συνοδευόμενο από το αριθμ. 
πρωτ. 1933/28-2-2018 απόσπασμα πρακτικού κατά την 
4η Συνεδρίαση του Διοικητικού της Συμβουλίου. 

5. Την από 22-3-2018 εισηγητική έκθεση του Γενικού 
Διευθυντή Οικονομικών Υπηρεσιών του Υπουργείου 
Υποδομών και Μεταφορών. 

6. Το γεγονός ότι από τις διατάξεις της παρούσας 
απόφασης προκαλείται δαπάνη ύψους 117.500,00 €, 

επιμερισμένα στους κωδικούς 60.00.11 (60.000,00 €), 
64.01.02 (52.000,00) και 64.01.03 (5.500,00€) γιατοτρέ- 
χον οικονομικό έτος και θα βαρύνει τις πιστώσεις του 
εγκεκριμένου προϋπολογισμού της εταιρείας, σύμφωνα 
με το αριθμ. ΔΠΔΑ/οικ.22668/1023/Φ.ΟΑΚ/21-3-2018 
έγγραφο του Υπουργείου Υποδομών και Μεταφορών. 

7. Την ανάγκη μετακίνησης του προσωπικού της εται¬ 
ρείας Ο.Α.Κ. Α.Ε., για την επίτευξη της αποτελεσματικό¬ 
τερης και απρόσκοπτης προώθησης του επιτελούμενου 
από την εταιρεία έργου: 

α) Στο εσωτερικό για την επίβλεψη και παρακολού¬ 
θηση των εν εξελίξει έργων στην Περιφέρεια Κρήτης, 
όπως ο σχεδιασμός, η μελέτη, κατασκευή, εκμετάλλευση, 
διοίκηση και επίβλεψη του έργου του Νότιου Οδικού 
Άξονα Κρήτης, του Βόρειου Οδικού Άξονα Κρήτης και 
του υπόλοιπου Διευρωπαϊκού Δικτύου Μεταφορών Κρή¬ 
της, καθώς και για την ανάληψη, συντήρηση, λειτουργία, 
διοίκηση, διαχείριση και εκμετάλλευση έργων εγγείων 
βελτιώσεων και η αξιοποίηση και εκμετάλλευση υδάτι¬ 
νων πόρων, όπωςτο έργο ύδρευσης Ηρακλείου Κρήτης 
και Αγίου Νικολάου από το Φράγμα Αποσελέμη, καθώς 
και υγρών αποβλήτων. 

β) Στο εξωτερικό, με τη συμμετοχή των στελεχών της 
σε Διεθνή Συνέδρια, αποφασίζουμε: 

Καθορίζεται το ανώτατο ετήσιο όριο των επιτρεπόμε¬ 
νων κατ'έτος ημερών εκτός έδρας, ως κατωτέρω: 

1. Για τον Πρόεδρο τουΔ.Σ. και τον Διευθύνοντα Σύμ¬ 
βουλο της εταιρείας, μέχρι εξήντα (60) ημέρες για έκαστο 
εξ'αυτών, με την επιφύλαξη της παρ. 7 του άρθρου 6 της 
υποπαραγράφου Δ9 του άρθρου 2 του ν. 4336/2015. 

2. Για τα μέλη του Διοικητικού Συμβουλίου, μέχρι εί¬ 
κοσι (20) ημέρες για έκαστο εξ αυτών. 

3. Για τα Διευθυντικά στελέχη, μέχρι είκοσι (20) ημέρες 
για έκαστο εξ αυτών. 

4. Για τους υπαλλήλους του κλάδου ΠΕ Μηχανικών, που 
ορίζονται ως επιβλέποντες και εποπτεύοντες στα έργα 
που διαχειρίζεται ο Φορέας, μέχρι εξήντα (60) ημέρες 
για έκαστο εξ αυτών. 


5. Για τους λοιπούς υπαλλήλους του κλάδου ΠΕ Μη¬ 
χανικών, μέχρι είκοσι (20) ημέρες για έκαστο εξ αυτών. 

6. Για τους υπαλλήλους του κλάδου ΠΕ Γεωτεχνικών, 
μέχρι τριάντα (30) ημέρες για έκαστο εξ αυτών. 

7. Για τους υπαλλήλους του κλάδου ΠΕ Περιβάλλοντος, 
μέχρι τριάντα (30) ημέρες για έκαστο εξ αυτών. 

8. Για τους υπαλλήλους του κλάδου ΤΕ Μηχανικών, που 
ορίζονται ως βοηθοί επιβλέποντες μηχανικοί στα έργα 
που διαχειρίζεται ο Φορέας, μέχρι εξήντα (60) ημέρες 
συνολικά για έκαστο εξ αυτών. 

9. Για τους λοιπούς υπαλλήλους του κλάδου ΤΕ Μη¬ 
χανικών, μέχρι είκοσι (20) ημέρες για έκαστο εξ αυτών. 

10. Για τους Δικηγόρους της εταιρείας, μέχρι είκοσι (20) 
ημέρες για έκαστο εξ αυτών. 

11. Για τους Διοικητικούς και λοιπούς υπαλλήλους, 
μέχρι δέκα (10) ημέρες για έκαστο εξ αυτών. 

12. Για τους εξωτερικούς συνεργάτες της εταιρείας, 
μέχρι δεκαπέντε (15) ημέρες για έκαστο εξ αυτών. 

Η δαπάνη που θα προκόψει από τις μετακινήσεις 
εκτός έδρας του προσωπικού της εταιρείας "ΟΡΓΑΝΙ¬ 
ΣΜΟΣ ΑΝΑΠΤΥΞΗΣ ΚΡΗΤΗΣ ΑΝΩΝΥΜΗ ΕΤΑΙΡΕΙΑ (Ο.Α.Κ. 
Α.Ε.)" εντός και εκτός της Επικράτειας έχει προβλεφθεί 
στον εγκεκριμένο προϋπολογισμό της εταιρείας για το 
τρέχον οικονομικό έτος. 

Οι ημέρες μετακίνησης εκτός έδρας που έχουν πραγ¬ 
ματοποιηθεί εντός του έτους 2018, μέχρι της δημοσίευ¬ 
σης της παρούσης, συμψηφίζονται με τις ημέρες εκτός 
έδρας που καθορίζονται με την παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίου 2018 

Οι Υπουργοί 
Αναπληρωτής Υπουργός 

Οικονομικών Υποδομών και Μεταφορών 

ΓΕΩΡΓΙΟΣ ΧΟΥΛΙΑΡΑΚΗΣ ΧΡΗΣΤΟΣ ΣΠΙΡΤΖΗΣ 

